pythainlp/thai-wiki-dataset-v3 huggingface dataset:
วันเดอร์วูแมน

วันเดอร์วูแมน (Wonder Woman) หรือ สาวน้อยมหัศจรรย์ เป็นตัวละครการ์ตูนจาก ดีซีคอมมิกส์ เป็นหญิงสาวเผ่าอเมซอนจากดินแดนที่มีชื่อว่า เทอมิสกีร่า เกาะสวรรค์ที่ไม่มีผู้ชายอยู่อาศัยเลย วันเดอร์วูแมน มีพลังพิเศษคล้ายกับซูเปอร์แมนโดยการรับพรจากเทพเจ้ากรีก ในชีวิตปกติเป็นหญิงสาวชื่อ ไดอาน่า พรินซ์ และมีศักดิ์เป็นเจ้าหญิงแห่งนครเทอมิสกีร่า หนังสือการ์ตูนวันเดอร์วูแมนถูกตีพิมพ์ครั้งแรกเมื่อปี ค.ศ. 1941 จากการออกแบบของ วิลเลี่ยม เมาล์ตัน มาร์สตัน (คนเดียวกับผู้คิดค้นเครื่องจับเท็จ).
วันเดอร์วูแมนเป็นสาวพรหมจรรย์ สวมชุดมีสีแดง กางเกงน้ำเงินลายจุดรูปดาวสีขาว คล้ายธงชาติสหรัฐอเมริกา มีกำไลเงินอยู่ที่ข้อมือสามารถปัดป้องลูกกระสุนได้  และมีบ่วงที่ทำให้ผู้ถูกรัดพูดความจริงออกมาได้ นอกจากนี้เธอยังมีพาหนะประจำตัวเป็น เจ็ทล่องหน
ภาพยนตร์ชุดทางทีวีเรื่อง วันเดอร์วูแมน นำแสดงโดยลินดา คาร์เตอร์ ออกอากาศทางช่องเอ็นบีซีและซีบีเอสจำนวน 3 ฤดูกาล ระหว่างปี 1976 ถึง 1979  นอกจากนี้ วันเดอร์วูแมนยังมีบทบาทเด่นในภาพยนตร์การ์ตูนชุดเรื่อง จัสติสลีก และถูกสร้างเป็นภาพยนตร์แอนิเมชั่นเรื่อง สาวน้อยมหัศจรรย์ (Wonder Woman) ออกจำหน่ายในรูปแบบดีวีดีและบลูเรย์ในปี 2009 ซึ่งในประเทศไทยนำเข้าและจัดจำหน่ายในรูปแบบวีซีดีและดีวีดีโดยบริษัทแคททาลิส์ อัลลายแอนซ์
กัล กาด็อท สวมบทเป็นวันเดอร์วูแมนปรากฏตัวในจักรวาลขยายดีซีในภาพยนตร์ได้แก่แบทแมน ปะทะ ซูเปอร์แมน แสงอรุณแห่งยุติธรรม, วันเดอร์ วูแมน, จัสติซ ลีก, วันเดอร์ วูแมน 1984
== ต้นกำเนิดของวันเดอร์วูแมน ==
ตามต้นกำเนิดดั่งเดิมแล้วเธอเป็นลูกสาวของราชินีฮิปโปลิต้า เกิดจากดินที่ถูกนำมาปั้นแล้วชุบให้มีชีวิตโดยเทพอะธีน่า เจ้าหญิงไดอาน่ากลายเป็นวันเดอร์วูแมนและได้ออกจากเกาะมีสกีร่า ในช่วงสงครามโลกครั้งที่หนึ่ง จากการที่ สตีฟ เทรเวอร์ นักบินสหรัฐทำเครื่องบินตกบริเวณเกาะเทอมิสกีร่า ราชินีฮิปโปลิต้าจึงจัดงานประลองคัดเลือกผู้ที่เหมาะสมเพื่อพาสตีฟไปส่งยังสหรัฐอเมริกา
ในปี 2011 ดีซีคอมมิกส์ ทำการเริ่มต้นเรื่องราวต่างๆที่เกิดขึ้นในจักรวาลของดีซีใหม่ ตัวละครวันเดอร์วูแมนถูกเปลี่ยนต้นกำเนิดจากดินปั้นที่ถูกชุบให้มีชีวิต เป็นลูกสาวที่เกิดจากการเสพสมระหว่างราชินีฮิปโปลิต้าและเทพเจ้าซุส
== อื่นๆ ==
ในภาพยนตร์ วันเดอร์ วูแมน รับบทโดย กัล กาดอท วันเดอร์วูแมนมีอายุมากกว่า 5,000 ปี ซึ่งแตกต่างจากในการ์ตูนที่มีอายุเทียบเท่าคนปกติ
วายร้ายหลักของวันเดอร์วูแมน ได้แก่ แอรีส เทพแห่งสงคราม, ชีต้าร์ สมิงสาวที่ได้รับพลังจากเทพเจ้าเสือ, เซอร์ซี่ แม่มดสาวที่มีความพยาบาทกับเธอและแม่, ด็อกเตอร์ไซโค อัจฉริยะผู้ที่ต้องการโค่นล้มวันเดอร์วูแมน ฯลฯ
== แหล่งข้อมูลอื่น ==
Wonder Woman Official website  at DC Comics.com
Origin story of Wonder Woman  at DC Comics.com
Carol A. Strickland's Wonder Woman site
AmazonArchives.com 
Wonder of Wonders
 
การ์ตูน
ตัวละครดีซีคอมิกส์
 
ซูเปอร์ฮีโร่ในดีซีคอมิกส์
ชาวอเมซอน (ดีซีคอมิกส์)
ยอดมนุษย์หญิง
ตัวละครชาวกรีกโบราณ
ตัวละครที่เป็นเทวี
ตัวละครชาวกรีก
ตัวละครที่เป็นเจ้าหญิง
ตัวละครที่เป็นมกุฎราชกุมารี
ตัวละครที่เป็นนักดาบ
ตัวละครที่เป็นพยาบาล
ตัวละครที่เป็นแพทย์
ตัวละครที่เป็นสายลับและจารชน
ตัวละครที่เป็นทหารอากาศชาวอเมริกัน
ตัวละครที่เป็นทหารผ่านศึกสงครามโลกครั้งที่สอง
ตัวละครที่เป็นไบเซ็กชวลหญิง
ตัวละครที่เป็นนักสู้ด้วยโล่
ตัวละครที่เป็นมนุษย์ครึ่งเทพ
ท่าอากาศยานลำปาง

ท่าอากาศยานลำปาง หรือ สนามบินลำปาง  (Lampang Airport) สนามบินตั้งอยู่ที่ อ.เมืองลำปาง จังหวัดลำปาง มีอาคารผู้โดยสารหนึ่งหลัง รองรับเครื่องบินโบอิ้ง 737 หรือ เครื่องบินที่มีขนาดเล็กกว่านั้น
==สถานที่ตั้ง==
ท่าอากาศยานลำปาง ตั้งอยู่เลขที่ 175 ถนนสนามบิน 1 ตำบลพระบาท อำเภอเมือง จังหวัดลำปาง มีพื้นที่ทั้งหมด 509 ไร่ 72 ตารางวา อยู่สูงกว่าระดับน้ำทะเล 809 ฟุต หรือ 247 เมตร มีพิกัดทางภูมิศาสตร์ ณ ละติจูดที่ 18 องศา 16 ลิปดา 22 ฟิลิปดาเหนือ ลองติจูดที่ 99 องศา 30 ลิปดา 24 ฟิลิปดาตะวันออก
==ประวัติท่าอากาศยานลำปาง==
== ทางวิ่ง ทางขับ และลานจอดอากาศยาน ==
ทางวิ่ง (Runway) จำนวน 1 เส้น พื้นผิวแอสฟัลท์ติกคอนกรีต ยาว 1,975 กว้าง 45 เมตร รับน้ำหนักได้ 64 ตัน และทางวิ่งเผื่อข้างละ 60 เมตร
ทางขับ (Taxiway) ทางขับใช้ร่วมกับทางวิ่ง พื้นผิวแอสฟัลท์ติกคอนกรีต
ลานจอด ขนาด 60 x 250 เมตร สามารถจอดเครื่องบินขนาด โบอิ้ง 737-400 ได้ 3 ลำ และเฮลิคอปเตอร์ได้ 7 ลำ ในเวลาเดียวกัน
== อาคาร ==
thumbnail
หอบังคับการบิน
ระบบวิทยุช่วยการเดินอากาศ (NDB, VOR / DME, ILS)
โรงเครื่องยนต์ระบบไฟฟ้าสนามบิน (Air Field Lighting)
ระบบไฟฟ้าสนามบิน (PAPI, APP LIGHT. R/W T/W LIGHT)
โรงเครื่องยนต์กำเนิดไฟฟ้าสำรอง
อาคารดับเพลิงและหน่วยกู้ภัย
อาคารที่ทำการ 2 ชั้น 1 หลัง
ห้องพักผู้โดยสารขาเข้า รองรับผู้โดยสารได้ 120 คน พร้อมติดตั้งระบบสายพานลำเลียง
ห้องผู้โดยสารขาออก รองรับผู้โดยสารได้ 250 คน พร้อมติดตั้งเครื่อง X-Ray 2  เครื่อง เครื่อง Walk Through 1 เครื่อง และ Hand Scanner 2 อัน
เคาน์เตอร์เช็คอิน 8  เคาน์เตอร์
ห้องรับรองพิเศษ (VIP) 2 ห้อง
พื้นที่ร้านค้าให้เช่า
โทรศัพท์สาธารณะทางไกล จำนวน 1 เครื่อง
ลานจอดรถยนต์ สำหรับผู้โดยสาร และผู้ใช้สนามบิน จอดรถได้ประมาณ 75 คัน
อาคารบ้านพักเจ้าหน้าที่ พร้อมสาธารณูปโภคต่าง ๆ ไฟฟ้า น้ำประปา โทรศัพท์
== สายการบิน ==
ท่าอากาศยานลำปางได้เปิดเส้นทางการบินภายในประเทศ โดยเปิดให้บริการอยู่ 2 สายการบิน ดังนี้
สายการบินบางกอกแอร์เวย์ (Bangkok Airways)
สายการบินนกแอร์ (Nok Air) (หยุดให้บริการตั้งแต่วันที่ 20 เมษายน 2566 เป็นต้นไป)
==ตารางการบิน==
สายการบินบางกอกแอร์เวย์
==== เส้นทางสู่แม่ฮ่องสอน ====
ให้บริการตั้งแต่สิงหาคม 2566 เป็นต้นไป ในวันจันทร์ พุธ ศุกร์
ตารางบินประจำเดือนสิงหาคม 2566
ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินบางกอกแอร์เวย์โดยตรง ที่นี่
สายการบินนกแอร์
ปัจจุบัน เดือนเมษายน 2566 สายการบินนกแอร์หยุดให้บริการตั้งแต่วันที่ 20 เมษายน 2566 เป็นต้นไป
ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินนกแอร์โดยตรง ที่นี่
== ข้อมูลการจราจรทางอากาศของแต่ละปี ==
== ดูเพิ่ม ==
รายชื่อท่าอากาศยานในประเทศไทย
== อ้างอิง ==
ลำปาง
ลำปาง
โครงสร้างพื้นฐานด้านการขนส่งในจังหวัดลำปาง
สิ่งก่อสร้างในอำเภอเมืองลำปาง
ท่าอากาศยานร้อยเอ็ด

ท่าอากาศยานร้อยเอ็ด หรือ สนามบินร้อยเอ็ด (Roi Et Airport) ตั้งอยู่เลขที่ 135 หมู่ 2 ถนนร้อยเอ็ด-โพนทอง (ทางหลวงหมายเลข 2044) ตำบลหนองพอก อำเภอธวัชบุรี จังหวัดร้อยเอ็ด ห่างจากตัวเมืองประมาณ 11 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ประกอบด้วยอาคารที่พักผู้โดยสารขนาด 3,013 ตารางเมตร ประตูผู้โดยสารขาเข้าและขาออกอยู่ชั้นเดียวกัน  ทางวิ่ง (รันเวย์) 45 x 2,100 เมตร ลานจอดเครื่องบินขนาด 85 x 324 เมตร ซึ่งรองรับเครื่องบินขนาดโบอิ้ง 737 ได้ 2 เครื่อง หรือเครื่องบินขนาดเล็ก ATR 72- ได้ 2 เครื่อง หรือ เฮลิคอปเตอร์ 4 เครื่อง เป็นท่าอากาศยานที่ให้บริการประชาชนในพื้นที่จังหวัดร้อยเอ็ด กาฬสินธุ์ มหาสารคาม ยโสธร และมุกดาหาร
ในปี พ.ศ. 2558 มีสายการบินที่ให้บริการ 2 สายการบิน คือ สายการบินนกแอร์ ให้บริการวันละ 3 เที่ยวบิน (ช่วงเช้า ช่วงกลางวัน และช่วงดึก) และสายการบินไทยแอร์เอเชีย ได้เปิดเที่ยวบินดอนเมือง-ร้อยเอ็ด ในวันที่ 9 กุมภาพันธ์ พ.ศ. 2558 โดยใช้เครื่องบินแอร์บัส เอ 320 ความจุ 180 ที่นั่ง มาทำการบินช่วงเช้าและในช่วงเย็น และในปีเดียวกันนั้นเอง สนามบินร้อยเอ็ดเป็นท่าอากาศยานที่เติบโตมากเป็นอันดับ 3 ของประเทศไทย มียอดผู้โดยสารรวม 284,667 คน เพิ่มขึ้นจากปีที่แล้ว 307%
==  ประวัติ ==
เดิมจังหวัดร้อยเอ็ด มีสนามบินทหารซึ่งอยู่ในความดูแลของกองทัพบก สร้างเมื่อปี 2464 มีทางวิ่งกว้าง 30 เมตร ยาว 800 เมตร ผิวทางวิ่งเป็นลูกรัง ทิศทางของทางวิ่ง N 10 W . ตั้งอยู่ในเขตอำเภอเมือง ทางด้านทิศตะวันตกเฉียงเหนือ มีปลายทางวิ่งห่างจากเขตชุมชนประมาณ 150 เมตรไม่สามารถพัฒนาให้เป็นสนามบินพาณิชย์ได้ เนื่องจากอยู่ใกล้เมืองมากเกินไป สถานที่คับแคบและมีตึกสูง จากแผนพัฒนาสนามบินภูมิภาคกรมการขนส่งทางอากาศ (พ.ศ. 2530 – 2540) ได้สำรวจพบว่าภาคตะวันออกเฉียงเหนือ บริเวณจังหวัดร้อยเอ็ด กาฬสินธุ์ มหาสารคาม ยโสธร และมุกดาหาร ยังไม่ได้รับความสะดวกในการใช้บริการทางด้านการบินพาณิชย์ โดยเฉพาะจังหวัดร้อยเอ็ดมีสภาพทางภูมิศาสตร์ และโครงข่ายการคมนาคมทางบกเชื่อมกับจังหวัดใกล้เคียงจังหวัดดังกล่าวข้างต้น มีศักยภาพและปริมาณจราจรเพียงพอที่จะพัฒนาให้มีสนามบินพาณิชย์เพื่ออำนวย ความสะดวกในการเดินทางของประชาชนได้ และหากมีสนามบินพาณิชย์ที่จังหวัดร้อยเอ็ด ก็จะมีพื้นที่บริการของสนามบินครอบคลุมจังหวัดใกล้เคียงถึง 4 จังหวัด ดังนั้น คณะรัฐมนตรีจึงมีมติเห็นชอบในหลักการให้ก่อสร้างท่าอากาศยานร้อยเอ็ด ตามที่กระทรวงคมนาคมเสนอ เมื่อวันที่ 13 พฤษภาคม พ.ศ. 2532
== รายชื่อสายการบินที่ทำการบิน ==
=== สายการบินที่เคยทำการบิน ===
== ดูเพิ่ม ==
รายชื่อท่าอากาศยานในประเทศไทย
== อ้างอิง ==
Aviation
ร้อยเอ็ด
ร้อยเอ็ด
โครงสร้างพื้นฐานด้านการขนส่งในจังหวัดร้อยเอ็ด
สิ่งก่อสร้างในอำเภอธวัชบุรี
วิจิตร สุขมาก

พลเอก วิจิตร สุขมาก อดีตรัฐมนตรีว่าการกระทรวงกลาโหม
== การศึกษา ==
โรงเรียนวัดเขมาภิรตาราม
โรงเรียนสวนกุหลาบวิทยาลัย
โรงเรียนนายร้อยพระจุลจอมเกล้า (รุ่นที่ 2)
สถาบันการทหารแห่งสหรัฐอเมริกา หรือ เวสต์พอยต์  (สอบได้ลำดับที่ 1 ของรุ่น)
== การทำงาน ==
พ.ศ. 2514 - นายทหารติดต่อ ประจำกองบัญชาการสหประชาชาติ ณ กรุงโซล
พ.ศ. 2524 - ผู้บัญชาการโรงเรียนนายร้อยพระจุลจอมเกล้า
พ.ศ. 2528 - เจ้ากรมการรักษาดินแดน
พ.ศ. 2530 - หัวหน้านายทหารฝ่ายเสนาธิการประจำผู้บัญชาการทหารสูงสุด
พ.ศ. 2531 - ประจำกองบัญชาการทหารสูงสุด
พ.ศ. 2533 - รองเสนาธิการทหาร
พ.ศ. 2535 - เสนาธิการทหาร
พ.ศ. 2535 - รัฐมนตรีว่าการกระทรวงกลาโหม
== ถึงแก่อนิจกรรม ==
พลเอก วิจิตร สุขมาก ถึงแก่อนิจกรรมด้วยภาวะติดเชื้อในกระแสเลือดรุนแรง ณ โรงพยาบาลพระมงกุฎเกล้า เขตราชเทวี กรุงเทพมหานคร เมื่อวันอาทิตย์ที่ 7 พฤษภาคม พ.ศ. 2566 เวลา 15.00 น. สิริอายุ 89 ปี ต่อมาวันจันทร์ที่ 8 พฤษภาคม พ.ศ. 2566 เวลา 17.00 น. พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และมีพระพิธีธรรมสวดพระอภิธรรมเวลากลางคืน กำหนด 3 คืน ต่อมาทรงพระกรุณาโปรดเกล้าฯ พระราชทานผ้าไตร 5 ไตรทอดถวายพระสงฆ์บังสุกุล แล้วพระราชทานเพลิงศพ ในวันจันทร์ที่ 15 พฤษภาคม พ.ศ. 2566 เวลา 17.00 น. ณ เมรุวัดเขมาภิรตารามราชวรวิหาร ตำบลสวนใหญ่ อำเภอเมืองนนทบุรี จังหวัดนนทบุรี
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
พ.ศ. 2531 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
พ.ศ. 2528 - 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
พ.ศ. 2534 - 80px เครื่องราชอิสริยาภรณ์จุลจอมเกล้า ชั้นทุติยจุลจอมเกล้า (ท.จ.)
พ.ศ. 2512 - 80x80px เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2518 - 80x80px เหรียญชัยสมรภูมิ การรบ ณ สาธารณรัฐเวียดนาม ประดับเปลวระเบิด (ช.ส.)
พ.ศ. 2526 - 80x80px เหรียญราชการชายแดน (ช.ด.)
=== เครื่องราชอิสริยาภรณ์ต่างประเทศ ===
* พ.ศ. 2513 - 80x80px เมอริโทเรียส ยูนิท คอมมันเดเชิน (ทหารบก)
* พ.ศ. ไม่ปรากฏ - 80x80px เหรียญคอมเมนเดชัน (ทหารบก)
* พ.ศ. ไม่ปรากฏ - 80x80px เหรียญเนชันดิเฟนเซอวิส
* พ.ศ. ไม่ปรากฏ - 80x80px เหรียญรณรงค์เวียดนาม
== อ้างอิง ==
ทหารบกชาวไทย
รัฐมนตรีว่าการกระทรวงกลาโหมไทย
ผู้บัญชาการโรงเรียนนายร้อยพระจุลจอมเกล้า
บุคคลจากโรงเรียนวัดเขมาภิรตาราม
บุคคลจากอำเภอบางกรวย
บุคคลจากโรงเรียนสวนกุหลาบวิทยาลัย
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ยิ่งยง โอภากุล

ยิ่งยง โอภากุล เกิดวันที่ 9 พฤศจิกายน พ.ศ. 2497 ที่อำเภอเมืองสุพรรณบุรี จังหวัดสุพรรณบุรี ในครอบครัวคนไทยเชื้อสายจีน มีชื่อเล่นว่า "อี๊ด" เป็นพี่ชายฝาแฝดกับ ยืนยง โอภากุล หรือ แอ๊ด คาราบาว
== ประวัติ ==
ยิ่งยง จบการศึกษาจาก คณะมัณฑนศิลป์ มหาวิทยาลัยศิลปากร แล้วเข้ามาเป็นนักดนตรีเช่นเดียวกับ ยืนยง น้องชาย แต่ไม่ได้เข้าร่วมวงคาราบาว โดยมีผลงานของตัวเองชุดแรก ชื่อ  ลับลมคมใน ในปี พ.ศ. 2531 โดยมียืนยงร่วมร้องและเล่นดนตรีให้ ซึ่งยิ่งยงก็ได้เขียนในปกอัลบั้มว่า ตนเป็นผู้ดูแลรายละเอียดและให้กำลังใจน้องชายตัวเองในการทำงานทุกด้าน
ในปี พ.ศ. 2533 ได้มีอัลบั้มกับค่ายเอสพี ศุภมิตร ในเครือของช่อง 3 ชื่อชุด  นายดันทุรัง  และ  อิ๊ด เป็น อิ๊ด คิดเอาเอง  มีเพลงดังชื่อเพลง ชีวิตใครชีวิตมัน และหลังเหตุการณ์พฤษภาทมิฬ ก็ได้ออกอัลบั้มพิเศษร่วมกับน้องชาย คือ พฤษภา ที่มีเพลงดังอย่าง ทะเลใจ อยู่ในนั้น โดยที่ชุดนี้หน้าปกเป็นรูปของทั้งคู่เมื่อยังเป็นทารกในอ้อมกอดของแม่ พร้อมกับมีคำโปรยว่า " ..อย่าไปเลยลูก...แม่เป็นห่วง.. " ซึ่งเป็นคำที่แม่ของทั้งคู่กล่าวไว้เมื่อรู้ว่าลูกชายตนเองจะเข้าร่วมชุมนุมในเหตุการณ์พฤษภาทมิฬ
อี๊ด ยิ่งยง มีอุปนิสัยแตกต่างจากน้องชาย โดยเป็นคนที่ไม่ใคร่ใฝ่ใจทางการเมืองหรือปัญหาทางสังคมมากนัก ดังนั้น เพลงของยิ่งยงส่วนมากจะเป็นแนวง่าย ๆ ฟังสบาย ๆ หรือสนุกสนานมากกว่า
ปัจจุบัน มีอาชีพเป็นมัณฑนากรและมีร้านจำหน่ายสินค้าให้กับชาวต่างชาติ ในโรงแรมย่านถนนเจริญนคร และในปี พ.ศ. 2553 ได้กลับมาออกอัลบั้มเพลงอีกครั้งในชุด ควายธนู ซึ่งมี 24 เพลง
== ผลงานเพลง ==
ลับลมคมใน (2531)
นายดันทุรัง (2533)
พฤษภา (ร่วมกับ ยืนยง โอภากุล) (2535)
อี๊ด เป็น อี๊ด คิดเอาเอง (2535)
ม่วนติ๊บ (2536)
อุดมการณ์ อคูสติก
นักสู้ภูธร (ร่วมกับ แฝด โอภากุล)
ควายธนู (2553)
ทุยพันธุ์แท้ (2555)
หาวเป็นคนเป็นควาย (2558)
ยิ้มสู้ฝัน (2559)
คนเม้าส์เขย่าสาย
คนบาปเพื่อชีวิต (2560)
== ศิลปินรับเชิญ ==
เป็นนักร้องรับเชิญในเพลง ขุนเขา สายธาร ในอัลบั้ม ซานตานอย ของ น้อย ซานตานอย (2534)
เป็นนักร้องรับเชิญในเพลง คนไทย ในอัลบั้ม เราคนไทย ของ เล็ก คาราบาว (2534)
เป็นนักร้องคอรัสในเพลง ฝันเนื่องๆ ในอัลบั้ม เจ้าดอกทิชชู่ ของ เศก ศักดิ์สิทธิ์ (2535)
เป็นนักร้องคอรัสในเพลง รถติดบุบาทว์ ในอัลบั้ม แรงงานมาแล้ว ของ เศก ศักดิ์สิทธิ์ (2536)
== อัลบั้มรวมเพลง ==
12 ชีวิต หัวใจสัมพันธ์ (2540)
12 คน 12 แบบ ทั้งแสบทั้งคัน (2541)
เหมันต์สะออน (2541)
13 ชีวัน มันกว่ากันเยอะ (2542)
ทั้งรักทั้งชัง (2542)
== คอนเสิร์ต ==
คอนเสิร์ต คิดถึงคนที่ไม่ได้ไปหา ครั้งที่ 2 (16 ธันวาคม 2559)
คอนเสิร์ต สัญญาหน้าฝน 2 (24 มกราคม 2558)
== อ้างอิง ==
==แหล่งข้อมูลอื่น ==
แฟนเพจอย่างเป็นทางการของคาราบาว
บุคคลจากอำเภอเมืองสุพรรณบุรี
ชาวไทยเชื้อสายแต้จิ๋ว
สกุลโอภากุล
บุคคลฝาแฝดจากประเทศไทย
พุทธศาสนิกชนชาวไทย
สถาปนิกชาวไทย
นักร้องชายชาวไทย
นักแต่งเพลงชาวไทย
นักดนตรีเพื่อชีวิต
ศิลปินสังกัดเอสพี ศุภมิตร
บุคคลจากโรงเรียนกรรณสูตศึกษาลัย
บุคคลจากคณะมัณฑนศิลป์ มหาวิทยาลัยศิลปากร
อับรอหะหฺ

redirect ปีช้าง
อำเภอสามโก้

สามโก้ เป็นอำเภอหนึ่งในจังหวัดอ่างทอง จัดตั้งขึ้นเป็นอำเภอเมื่อปี พ.ศ. 2508
== ประวัติ ==
"สามโก้" เดิมเป็นชื่อของหมู่บ้านบ้านสามโก้ ในอดีตขึ้นกับเมืองวิเศษไชยชาญและเป็นตำบลหนึ่งของอำเภอวิเศษชัยชาญ ที่มีความสำคัญทางประวัติศาสตร์ เนื่องจากอยู่ในเส้นทางการเดินทัพสมัยก่อน
กล่าวคือหากพม่าจะยกทัพมาตีกรุงศรีอยุธยาผ่านทางด่านเจดีย์สามองค์จะต้องเดินทัพผ่านบ้านสามโก้เสมอ และเมื่อกองทัพไทยยกไปตีพม่าก็มักจะผ่านบ้านสามโก้เช่นกัน ดังปรากฏในพระราชพงศาวดารราว พ.ศ. 2091 เมื่อคราวที่สมเด็จพระสุริโยทัยขาดคอช้าง และหนังสือเรื่องไทยรบพม่าพระนิพนธ์สมเด็จพระเจ้าบรมวงศ์เธอ กรมพระยาดำรงราชานุภาพ ซึ่งกล่าวถึงเหตุการณ์ใน พ.ศ. 2135 เมื่อคราวที่สมเด็จพระนเรศวรมหาราชทรงชนช้าง พระองค์ก็เสด็จยกกองทัพหลวงผ่านบ้านสามโก้เพื่อไปตั้งรับทัพพระมหาอุปราชาที่สุพรรณบุรี
วันที่ 2 ตุลาคม 2505 แยกพื้นที่ตำบลอบทม และตำบลสามโก้ อำเภอวิเศษไชยชาญ มาตั้งเป็น กิ่งอำเภอสามโก้ และให้ขึ้นการปกครองกับอำเภอวิเศษไชยชาญ
วันที่ 21 พฤษภาคม 2506 โอนพื้นที่หมู่ 1,2 (ในขณะนั้น) ของตำบลอบทม กิ่งอำเภอสามโก้ ไปขึ้นกับตำบลยี่ล้น อำเภอวิเศษไชยชาญ
วันที่ 27 กรกฎาคม 2508 ยกฐานะกิ่งอำเภอสามโก้ อำเภอวิเศษไชยชาญ เป็น อำเภอสามโก้
วันที่ 14 ตุลาคม 2512 จัดตั้งสุขาภิบาลสามโก้ ในท้องที่ทั้งหมดของตำบลสามโก้
วันที่ 31 สิงหาคม 2519 ตั้งตำบลราษฎรพัฒนา แยกออกจากตำบลสามโก้ และรับท้องที่สุขาภิบาลสามโก้มาทั้งตำบล
วันที่ 14 มิถุนายน 2520 ตั้งตำบลโพธิ์ม่วงพันธ์ แยกออกจากตำบลอบทม
วันที่ 26 สิงหาคม 2526 ตั้งตำบลมงคลธรรมนิมิต แยกออกจากตำบลราษฎรพัฒนา และรับท้องที่สุขาภิบาลสามโก้มาทั้งตำบล
วันที่ 25 พฤษภาคม 2542 ยกฐานะสุขาภิบาลสามโก้ เป็นเทศบาลตำบลสามโก้ ด้วยผลของกฎหมาย
== ที่ตั้งและอาณาเขต ==
อำเภอสามโก้อยู่ห่างจากตัวจังหวัดอ่างทองไปทางทิศตะวันตกตามทางหลวงแผ่นดินหมายเลข 3064 แล้วแยกเข้าทางหลวงแผ่นดินหมายเลข 3195 ระยะทางประมาณ 29 กิโลเมตร มีอาณาเขตติดต่อกับอำเภอต่าง ๆ ในจังหวัดอ่างทองและจังหวัดใกล้เคียงดังนี้
ทิศเหนือ ติดต่อกับอำเภอโพธิ์ทอง
ทิศตะวันออก ติดต่อกับอำเภอโพธิ์ทองและอำเภอวิเศษชัยชาญ
ทิศใต้ ติดต่อกับอำเภอวิเศษชัยชาญ
ทิศตะวันตก ติดต่อกับอำเภอศรีประจันต์ (จังหวัดสุพรรณบุรี)
== การแบ่งเขตการปกครอง ==
=== การปกครองส่วนภูมิภาค ===
อำเภอสามโก้แบ่งพื้นที่การปกครองออกเป็น 5 ตำบล 37 หมู่บ้าน ได้แก่
=== การปกครองส่วนท้องถิ่น ===
ท้องที่อำเภอสามโก้ประกอบด้วยองค์กรปกครองส่วนท้องถิ่น 3 แห่ง ได้แก่
เทศบาลตำบลสามโก้ ครอบคลุมพื้นที่ตำบลสามโก้ ตำบลราษฎรพัฒนา และตำบลมงคลธรรมนิมิตทั้งตำบล
องค์การบริหารส่วนตำบลอบทม ครอบคลุมพื้นที่ตำบลอบทมทั้งตำบล
องค์การบริหารส่วนตำบลโพธิ์ม่วงพันธ์ ครอบคลุมพื้นที่ตำบลโพธิ์ม่วงพันธ์ทั้งตำบล
== การคมนาคม ==
ถนนสายสำคัญของอำเภอ ได้แก่
ทางหลวงแผ่นดินหมายเลข 3195 (แยกทางหลวงหมายเลข 340 (โพธิ์พระยา) -บรรจบทางหลวงหมายเลข 3064 (ป่างิ้ว))
ทางหลวงแผ่นดินหมายเลข 3373 (แยกทางหลวงหมายเลข 3195 (สามโก้) -บรรจบทางหลวงหมายเลข 340 (ศรีประจันต์))
== อ้างอิง ==
 
สามโก้
ชุดตัวหนังสือพยางค์อึนจูกา

ชุดตัวหนังสือพยางค์อึนจูกา (Ndjuká syllabary) ประดิษฐ์โดยอาฟากา อาตูมีซีแห่งซูรินามตะวันออก ใน พ.ศ. 2453 เขากล่าวว่าเขาได้รับแรงดลใจจากสิ่งศักดิ์สิทธิ์ในการคิดอักษรนี้ รูปร่างอักษรมีพื้นฐานมาจากอักษรและตัวเลขของอักษรอาหรับและอักษรละติน และจากสัญลักษณ์รูปภาพที่ใช้อยู่ทั่วไปในหมู่ชาวแอฟริกา
== ใช้เขียน ==
ภาษาอึนจูกาหรืออายูกาอัน มีผู้พูด 25,000 คนในซูรินามและเฟรนช์เกียนา
== อ้างอิง==
อักษรอึนจูกา 
อึนจูกา
เมลโลนา

เทพีเมลโลนา (Mellona) ตามตำนานเทพปกรณัมโรมัน เป็นเทพีอุปถัมภ์เหล่าผึ้ง พระนามของนางมาจากคำว่า mel ซึ่งแปลว่า น้ำผึ้ง
เทพเจ้าโรมัน
อักษรอี๋

อักษรอี๋ (Yi Syllabary) ต้นกำเนิดของอักษรอี๋ไม่แน่นอน แต่อาจเป็นไปได้ว่าได้รับอิทธิพลจากอักษรจีน อักษรอี๋ที่เก่าที่สุดมีอายุราว พ.ศ. 2100 ใช้ในทางศาสนาและบันทึกลับ เป็นเวลาหลายศตวรรษ ผู้เขียนส่วนใหญ่เพิ่มอักษรใหม่เข้าไปเรื่อยๆ ในระยะหนึ่งอักษรนี้มีสัญลักษณ์ถึง 8,000 ตัว รูปแบบที่จัดมาตรฐานแล้วโดยรัฐบาลเมื่อ พ.ศ. 2518 เริ่มมีการสอนในโรงเรียนเมื่อ พ.ศ. 2519 ประมาณ พ.ศ. 2500 มีการนำอักษรโรมันมาเขียนภาษาอี๋ เรียก อักษรอี๋ดำ ใช้เฉพาะในหมู่ชาวคริสต์ ชาวอี๋ส่วนใหญ่ยังใช้อักษรอี๋
== ลักษณะ ==
สัญลักษณ์แต่ละตัวใช้แทนพยางค์ โดยแต่ละตัวมี 3 แบบ แทนเสียงวรรณยุกต์ 3 เสียง มี สัญลักษณ์ 819 ตัว สัญลักษณ์เหล่านี้ใช้กับคำภาษาอี๋ 756 ตัว ใช้สำหรับคำยืมจากภาษาจีนและภาษาอื่น 63 ตัว จัดเป็นอักษรพยางค์ที่ใหญ่ที่สุดก่อนการจัดมาตรฐาน
ต่อไปนี้เป็นตารางแสดงอักษรอี๋สมัยใหม่ที่ปรับมาตรฐานแล้ว
{| class=wikitable
! colspan=2 rowspan=2| &nbsp; !! - !! b !! p !! bb !! nb !! hm !! m !! f !! v !! d !! t !! dd !! nd !! hn !! n !! hl !! l !! g !! k !! gg !! mg !! hx !! ng !! h !! w !! z !! c !! zz !! nz !! s !! ss !! zh !! ch !! rr !! nr !! sh !! r !! j !! q !! jj !! nj !! ny !! x !! y
|-
| &nbsp; ||  ||  ||  ||  ||  ||  ||  ||  ||  ||  ||  ||  ||  ||  ||  ||  ||  ||  ||  ||  ||
กิตติศักดิ์ ระวังป่า

กิตติศักดิ์ ระวังป่า  เป็นอดีตผู้รักษาประตูทีมชาติไทย มีชื่อเสียงและเป็นที่รู้จักเมื่อครั้งเล่นให้กับสโมสรสินธนา และเคยเล่นให้กับสโมสรอื่นๆในไทยพรีเมียร์ลีกเช่น พนักงานยาสูบ,โอสถสภา เอ็ม-150 ,บางกอกกล๊าส และเล่นให้กับรังสิต เอฟซี ในระดับลีกภูมิภาค ดิวิชัน 2 เป็นสโมสรสุดท้าย
กิตติศักดิ์ จัดว่าเป็นผู้รักษาประตูฝีมือดีที่มีรูปร่างสูงใหญ่คนหนึ่งในประเทศไทย โดยติดทีมชาติครั้งแรกในชุดเยาวชนรุ่นอายุไม่เกิน 20 ปีชิงแชมป์เอเชียที่ประเทศเกาหลีใต้ จากนั้นแจ้งเกิดได้เป็นผู้รักษาประตูมือหนึ่งของทีมชาติไทยและสโมสรสินธนา ในยุคของปีเตอร์ วิธ ผู้ฝึกสอนชาวอังกฤษ
กิตติศักดิ์ ประสบความสำเร็จในทีมชาติ เมื่อทีมชาติไทยได้อันดับที่ 4 เอเชียนเกมส์ที่ปูซาน ประเทศเกาหลีใต้ และเข้าถึงรอบ 10 ทีมสุดท้ายในการแข่งขันฟุตบอลโลก 2002 รอบคัดเลือก โซนเอเซีย
== ประวัติ ==
กิตติศักดิ์ เกิดวันที่ 1 มีนาคม พ.ศ. 2518 ที่อำเภอบ้านค่าย จังหวัดระยอง เริ่มเข้ารับการศึกษาที่โรงเรียนวัดไผ่ล้อม จังหวัดระยอง และเรียนต่อในชั้นมัธยมศึกษาปีที่ 1 ถึงปีที่ 4 ที่โรงเรียนบ้านค่าย ก่อนจะย้ายมาเรียนที่โรงเรียนอัสสัมชัญจนสำเร็จการศึกษาระดับมัธยมปลาย
ในช่วงที่เรียนอยู่โรงเรียนอัสสัมชัญ กิตติศักดิ์ แม้จะชื่นชอบการเล่นฟุตบอลแต่ก็ต้องเล่นกีฬาบาสเก็ตบอลเป็นหลักตามคำแนะนำของอาจารย์ที่เห็นว่ารูปร่างสูงใหญ่ และเป็นตัวแทนของสถาบันลงแข่งขันบาสเก็ตบอลรายการต่าง ๆ ก่อนจะศึกษาต่อในระดับอุดมศึกษาที่มหาวิทยาลัยเกษตรศาสตร์
กิตติศักดิ์เป็นบิดาของ ศิวัช ระวังป่า นักฟุตบอลชาวไทย ซึ่งเล่นในตำแหน่งผู้รักษาประตูเช่นเดียวกับบิดา
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักฟุตบอลทีมชาติไทย
ผู้เล่นสโมสรฟุตบอลบีจี ปทุม ยูไนเต็ด
ผู้รักษาประตูฟุตบอลชาวไทย
นักกีฬาเหรียญทองซีเกมส์ชาวไทย
ผู้ฝึกสอนผู้รักษาประตูฟุตบอล
ผู้ฝึกสอนทีมชาติ
บุคคลจากโรงเรียนอัสสัมชัญ
บุคคลจากอำเภอบ้านค่าย
ผู้เล่นสโมสรฟุตบอลจัมปาศรี ยูไนเต็ด
หัตฐพร สุวรรณ

หัตฐพร สุวรรณ นักฟุตบอลทีมชาติไทย ของสโมสรสโมสรฟุตบอลบีอีซี เทโรศาสน 10 (10)ในไทยพรีเมียร์ลีก และยังเคยเล่นให้สโมสรอิ่นๆในไทยเช่นสโมสรพนักงานยาสูบ10(20)และการไฟฟ้าส่วนภูมิภาค12(80)และ เมืองทอง-หนองจอก ยูไนเต็ด1.5(70)
==ประวัติ==
หัตฐพร สุวรรณ เกิดวันที่ 23 กุมภาพันธ์ 2527 ที่บ้านทุ่งหัวช้าง อำเภอทุ่งหัวช้าง จังหวัดลำพูน เป็นบุตรคนเดียวของนายชุมพลและนางบัวคำ สุวรรณ เข้ารับการศึกษาชั้นมัธยมต้นที่โรงเรียนเวียงเจดีย์วิทยา จังหวัดลำพูน และชั้นม.ปลายที่โรงเรียนวัดสุทธิวราราม ก่อนจะเรียนต่อระดับอุดมศึกษาที่ คณะนิเทศศาสตร์ สาขาวิทยุโทรทัศน์ จุฬาลงกรณ์มหาวิทยาลัย
หัตฐพร เริ่มเล่นฟุตบอลระดับสโมสรกับสมาคมกีฬาคริสเตียนไทยและได้เล่นไทยแลนด์พรีเมียร์ลีกครั้งแรกโดยการย้ายมาร่วมทีมสโมสรพนักงานยาสูบก่อนจะย้ายไปร่วมทีมการไฟฟ้าและประสบปัญหาอาการบาดเจ็บหนักบริเวณเอ็นหัวเข่าจากเกมส์ไทยแลนด์ พรีเมียร์ลีกช่วงปลายฤดูกาล2550 จนต้องถอนตัวออกจากทีมชาติไทยชุดซีเกมส์ 2007ที่นครรราชสีมา และไม่ค่อยได้ลงสนามมากนักในฤดูกาลต่อมา
ในไทยแลนด์ พรีเมียร์ลีกฤดูกาล 2552 หัตฐพร สุวรรณย้ายจากสโมสรการไฟฟ้ามาร่วมทีมเมืองทอง-หนองจอก ยูไนเต็ด โดยสวมเสื้อหมายเลข8 และลงสนามนัดแรกในเกมลีกนัดที่12 เมื่อวันที่30 พฤษภาคม 2552 ในเกมส์ที่บุกชนะทีมชลบุรี เอฟซี  2-5 ที่สนามเทศบาลหนองปรือ โดยเขาเป็นคนยิงประตูให้ทีมขึ้นนำ5-2
เดือนสิงหาคม 2553 ย้ายจากทีม BEC เทโรศาสน ไปเล่นให้กับ ทีมศรีสะเกษเมืองไทย FC พร้อมกับเพื่อนร่วมทีมอย่างวุฒิชัย ทาทอง
== ผลงานกับทีมสโมสร ==
แชมป์ไทยแลนด์พรีเมียร์ลีก (พนักงานยาสูบ)
แชมป์ไทยแลนด์พรีเมียร์ลีก (การไฟฟ้าส่วนภูมิภาค)
แชมป์ไทยแลนด์พรีเมียร์ลีก (เมืองทอง-หนองจอก ยูไนเต็ด)
== ผลงานกับทีมชาติไทย ==
ทีมชาติไทยชุดเอเชียนเกมส์ ที่กรุงโดฮา ปี2006
ทีมชาติไทยชุดอาเชียน คัพ
ทีมชาติไทยชุดเอเชี่ยน คัพ 2007 ที่ประเทศไทย
แชมป์คิงส์คัพ
บุคคลจากจังหวัดลำพูน
นักฟุตบอลชาวไทย
นิสิตเก่าคณะนิเทศศาสตร์ จุฬาลงกรณ์มหาวิทยาลัย
บุคคลจากโรงเรียนวัดสุทธิวราราม
ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
ภาษายูเครน

ภาษายูเครน (украї́нська мо́ва, ) ซึ่งในอดีตยังมีอีกชื่อว่า ภาษารูทีเนีย (Ruthenian language) เป็นภาษาหนึ่งในกลุ่มภาษาสลาฟตะวันออกของตระกูลภาษาอินโด-ยูโรเปียน เป็นภาษาแม่ของชาวยูเครนและภาษาราชการของประเทศยูเครน และใช้รูปแบบหนึ่งของอักษรซีริลลิกเป็นภาษาเขียน
นักภาษาศาสตร์เชิงประวัติสืบหาต้นกำเนิดของภาษายูเครนไปจนถึงภาษาสลาฟตะวันออกเก่าของรัฐรุสเคียฟในสมัยกลางตอนต้น หลังการล่มสลายของรัฐรุสเคียฟและอาณาจักรรูทีเนีย ภาษานี้ได้มีวิวัฒนาการมาเป็นรูปแบบที่เรียกว่าภาษารูทีเนีย มีการใช้ภาษาสลาวอนิกคริสตจักรแบบเคียฟร่วมกับภาษารูทีเนียในพิธีกรรมทางศาสนาในดินแดนที่จะกลายมาเป็นยูเครนสมัยใหม่ เริ่มมีการใช้ภาษายูเครนกันทั่วไปตั้งแต่ปลายคริสต์ศตวรรษที่ 17 โดยมีส่วนเกี่ยวข้องกับการก่อตั้งรัฐผู้บัญชาการคอสแซ็ก ตั้งแต่ ค.ศ. 1804 จนถึงสงครามประกาศอิสรภาพยูเครน (ค.ศ. 1917–1921) ภาษายูเครนถูกห้ามใช้ในโรงเรียนต่าง ๆ ในจักรวรรดิรัสเซียซึ่งขณะนั้นครอบครองพื้นที่ส่วนใหญ่ของยูเครน (ภาคกลาง ภาคตะวันออก และภาคใต้) แต่ในภาคตะวันตกของยูเครนยังคงมีผู้ใช้ภาษานี้เรื่อยมาโดยไม่เคยถูกห้าม ทั้งในเพลงพื้นเมือง เพลงและบทกวีของนักดนตรีพเนจร และงานของนักเขียนสำคัญ
หน่วยงานที่มีหน้าที่วางระเบียบเกี่ยวกับภาษายูเครนมาตรฐานคือบัณฑิตยสถานวิทยาศาสตร์แห่งชาติยูเครน (โดยเฉพาะอย่างยิ่งสถาบันภาษายูเครน กองทุนสารสนเทศภาษายูเครน และสถาบันภาษาศาสตร์ปอแตบนียา) ภาษายูเครนและภาษาเบลารุสมีความเข้าใจซึ่งกันและกันในระดับหนึ่งC.F. Voegelin and F.M. Voegelin.  1977.  Classification and Index of the World's Languages (Elsevier).  p. 311, "In terms of immediate mutual intelligibility, the East Slavic zone is a single language."Bernard Comrie.  1981.  The Languages of the Soviet Union (Cambridge).  pp. 145–146: "The three East Slavonic languages are very close to one another, with very high rates of mutual intelligibility...The separation of Russian, Ukrainian, and Belorussian as distinct languages is relatively recent...Many Ukrainians in fact speak a mixture of Ukrainian and Russian, finding it difficult to keep the two languages apart..."
== หมายเหตุ ==
== อ้างอิง ==
=== ข้อมูล ===
Lesyuk, Mykola "Різнотрактування історії української мови".
(revised and updated edition)
Nimchuk, Vasyl'. Періодизація як напрямок дослідження генези та історії української мови. Мовознавство. 1997.- Ч.6.-С.3–14; 1998.
Magocsi, Paul Robert (1996). A History of Ukraine. Toronto: University of Toronto Press. .
Litopys.kiev.ua
. Ukrainian translation is partially available online.
"What language is spoken in Ukraine", in Welcome to Ukraine, 2003, 1., wumag.kiev.ua
All-Ukrainian population census 2001, ukrcensus.gov.ua
Конституція України (Constitution of Ukraine), 1996, rada.kiev.ua  English translation (excerpts), rada.kiev.ua.
1897 census, demoscope.ru
==แหล่งข้อมูลอื่น==
Dialects of Ukrainian Language / Narzecza Języka Ukraińskiego by Wł. Kuraszkiewicz  
Hammond's Racial map of Europe, 1919 "National Alumni" 1920, vol.7, anesi.com
Ethnographic map of Europe 1914, cla.calpoly.edu
Internet Encyclopedia of Ukraine: Ukrainian language
The official Ukrainian Orthography (2012), published by the National Academy of Sciences of Ukraine
101languages.net – Ukrainian 101
ยูเครน
ยูเครน
ยูเครน
ยูเครน